Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 16335

2002. november 28-tól hatálytalanítja a 10. Annex IV. kötetének összes korábbi kiadásait. A nemzetközi előírások és ajánlott gyakorlati eljárások alkalmazhatóságával kapcsolatosan lásd az Előszót. Nemzetközi Polgári Repülési Szervezet 2007/70/II. szám Módosítások A módosítások kiadásáról az ICAO Journal és az egyéb ICAO kiadványok valamint Audio-vizuális kiképzési segédanyagok havi katalógusa rendszeres tájékoztatást biztosítanak. Kísérjék figyelemmel a fenti kiadványokat és a módosításokat az alábbi rovatokba vezessék be: MÓDOSÍTÁSOK ÉS JAVÍTÁSOK BEJEGYZÉSE MÓDOSÍTÁSOK JAVÍTÁSOK Szám Alkalmazhatóság dátuma Beírás dátuma Beírta: Szám Kiadás dátuma Beírás dátuma Beírta: 70-81 Ebbe a kiadásba beépítve Előszó Történelmi háttér A repülési távközlésre vonatkozó nemzetközi előírásokat és ajánlott gyakorlati eljárásokat a Tanács először a Nemzetközi Polgári Légiközlekedési Egyezmény (1944. Chicago) 37. cikkelyének rendelkezései alapján 1949 május 30-án fogadta el és foglalta a 10. számú Annex-be. Az előírások 1950 március 1-én léptek hatályba. A nemzetközi előírások és ajánlott gyakorlati eljárások az Távközlési Részleg 1949 januári harmadik ülésének ajánlásain alapszanak. A 10. Annex Hetedik Kiadását és az ezt megelőző kiadásokat egy kötetben adták ki, amely négy részt tartalmazott a hozzátartozó mellékletekkel együtt: I. Rész – Berendezések és rendszerek, II. Rész – Rádió frekvenciák, III. Rész – Eljárások, és IV. Rész – Kódok és rövidítések. A 42. Módosítással a IV. Részt törölték az Annexből; az ebben a Részben szereplő kódokat és rövidítéseket egy új dokumentumba, a Doc 8400-ba vitték át. A 44. Módosítás 1965 május 31-i elfogadásával a 10. Annex Hetedik Kiadását két kötettel helyettesítették: I. Kötet (Első Kiadás), amely az I. Rész – Berendezések és rendszerek és a II. Rész – Rádió frekvenciák részeket tartalmazza, és a II. Kötet (Első Kiadás), amely az Összeköttetési eljárásokat tartalmazza. A 70. Módosítás 1995 március 20-i elfogadásával a 10. Annex-et öt kötetből állóra szerkesztették át: I. Kötet – Rádiónavigációs segédeszközök; II. Kötet – Összeköttetési eljárások; III. Kötet – Összeköttetési rendszerek; IV. Kötet – Felderítő radar és összeütközés elkerülését biztosító rendszerek; és V. Kötet – Repülési rádió frekvencia spektrum felhasználása. A 70. Módosítás alapján a III. és IV. Köteteket 1995-ben adták ki, és az V. Kötet kiadását a 71. Módosítással tervezték. Az A. táblázat a vonatkozó fontosabb témakörök felsorolásával bemutatja a 10. Annex, IV. Kötet módosításait a 70. Módosítást követően és megadja azokat a dátumokat, amelyeken az Annexet és a módosításokat a Tanács elfogadta, azok érvénybe léptek illetve alkalmazhatóvá váltak. 2007/70/II. szám A Szerződő Államok tevékenysége Az eltérések jelentése Felhívjuk a szerződő államok figyelmét az Egyezmény 38. cikkelyéből adódó azon kötelezettségükre, hogy a szerződő állam értesítse a Szervezetet bármely eltérésről, amely saját országos előírásai és gyakorlata illetve a jelen Annex nemzetközi előírásai és ennek bármely módosítása között van. Felkérjük továbbá a szerződő államokat, hogy az ilyen értesítést terjesszék ki valamennyi olyan eltérésre is, amely a jelen Annex-ben található ajánlott gyakorlati eljárásokat és ezek bármely módosítását érinti, amennyiben ezen eltérések a légiközlekedés biztonsága szempontjából lényegesek. Ezen felül kérjük, hogy a szerződő államok folyamatosan tájékoztassák a Szervezetet bármilyen jövőbeni eltérésről valamint a korábbiakban jelzett eltérés megszűnéséről. A jelen Annex minden egyes módosításának elfogadása után külön az eltérésekről szóló értesítést kérő levelet küldünk majd minden szerződő államnak. Felhívjuk a szerződő államok figyelmét a 15. Annex rendelkezéseire, amelynek alapján saját országos szabályaik és gyakorlatuk valamint a vonatkozó ICAO előírások és ajánlott gyakorlati eljárások közötti eltérésekről szóló tájékoztatásaikat az Egyezmény 38. cikkelyében előírt kötelezettségük mellett a Légiforgalmi Tájékoztató Szolgálat útján is tegyék közzé. A tájékoztatások továbbítása és közzététele A jelen Annex-ben ismertetett nemzetközi előírások és ajánlott gyakorlati eljárások alapján biztosított, a légijárművek üzemeltetését érintő létesítmények, szolgálatok és eljárások létrehozását illetve megszüntetését a 15. Annex előírásainak megfelelően jelentsék be. Az Annex szövegének felhasználása a nemzeti szabályozásokban. A Tanács 1948. április 13-án elfogadott egy határozatot, amely felhívja a Szerződő Államok figyelmét arra, hogy kívánatos saját nemzeti szabályozásaikban, amennyiben lehetséges, azoknak az ICAO előírásoknak a pontos nyelvezetét használni, amelyek szabályozó jellegűek; továbbá, hogy kívánatos a nemzetközi előírásoktól való eltérések közlése, beleértve bármely pótlólagos nemzeti szabályozásról adott tájékoztatást, amely fontos a légiközlekedés biztonsága és rendszeressége szempontjából. Ahol csak lehetséges volt, jelen Annex rendelkezései olyan módon íródtak, hogy megkönnyítsék a nemzeti rendelkezésekbe nagyobb szöveg változtatás nélküli beillesztését. Az Annex részeinek jogállása Az Annex a következő részekből áll, de nem feltétlenül szükséges, hogy minden rész megtalálható legyen minden egyes Annex-ben. Az egyes részek jogállása a következő: 1.— Az Annex anyaga:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes